Ինչպես հայտնում է ՀՀ նախագահի մամլո գրասենյակը, Սերժ Սարգսյանի մայիսի 4-ի հրամանագրով հաստատվել է Ազգային անվտանգության խորհրդի կազմը: Մեկ այլ հրամանագրով Արթուր Բաղդասարյանը նշանակվել է Ազգային անվտանգության խորհրդի քարտուղար: Ազգային անվտանգության խորհրդի քարտուղարին հանձնարարվել է մեկամսյա ժամկետում Հայաստանի Հանրապետության նախագահի հաստատմանը ներկայացնել Ազգային անվտանգության խորհրդի կանոնադրությունը։